SPRÁVA ZO ZAHRANIČNEJ PRACOVNEJ CESTY č. 42, 43 /2015

1.  Účastník ZPC:
•	Nina Bratková, Ing. Mgr. PhD., Odbor medzinárodnej spolupráce, Oddelenie medzinárodných projektov, odborný pracovník, anglický jazyk
•	Anna Janušová, Mgr., Odbor medzinárodnej spolupráce, vedúca odboru, anglický jazyk, taliansky jazyk, nemecký jazyk

2.  Zahraničná pracovná cesta:
Štát, mesto, názov prijímajúcej organizácie: 
Taliansko, Miláno, Global Entrepreneurship Congress  2015 in Milan.

Účel:
Účasť na kongrese „Global Entrepreneurship Congress 2015 in Milan“, ktorý spája participantov z celého sveta s cieľom podporiť inovatívny podnikateľský ekosystém. Kongres obsahoval množstvo prednášok a workshopov prednášaných rešpektovanými odborníkmi, podujatie prispelo k zdieľaniu a zbieraniu vedomostí, informácií, inšpirácií a dobrých praxí pre budovanie samotného Národného podnikateľského centra (NPC) a organizovanie podujatí, kde sa stretávajú všetky články inovačného procesu. Podujatie predstavovalo vhodné miesto pre nadviazanie kontaktov s reprezentantmi podobných inštitúcií ako CVTI SR a iniciatív ako NPC.

Spôsob financovania:
•	Janušová - projekt Podpora zriadenia a rozvoja Národného podnikateľského centra na Slovensku  I.etapa,  ITMS kód: 26240220092
•	Bratková  projekt Podpora zriadenia a rozvoja Národného podnikateľského centra na Slovensku  I.etapa,  ITMS kód: 26240220092

3.  Rámcový program pobytu:
•	16.03.2015: Odchod na služobnú cestu o 11:30.
•	17.03.2015 - 19.03.2015: Účasť na Global Entrepreneurship Congress  2015 Milan
•	19.03.2015 prekročenie rakúsko-slovenskej hranice o 20:15.
Navštívené zahraničné organizácie: Global Entrepreneurship Congress  2015 in Milan, Milano Congressi, Piazzale Carlo Magno 1, Milano, Taliansko.

4.  Stručný priebeh rokovaní, resp.  študijného pobytu:
Global Entrepreneurship Congress predstavuje miesto, kde sa stretávajú reprezentanti firiem, vedeckých inštitúcií a inštitúcií verejnej správy, aby zdieľali nápady, skúsenosti a informácie pre podporu inovatívneho podnikania a zahraničnej spolupráce. Zástupcovia štátnych správ tu môžu zdieľať svoje skúsenosti, praxe a odporúčania zamerané na podporné služby podnikania a inovačný ekosystém v ich krajinách. Zástupcovia podnikov sa zas môžu inšpirovať od skúsených podnikateľov, prípadne nájsť investora. 
Jednotlivé prednášky, aktivity a workshopy kongresu prebiehali v niekoľkých posluchárňach súčasne, hlavné prednášky sa konali v plenárnej miestnosti. Počas celého kongresu sa konala výstava jednotlivých podporných článkov inovačného ekosystému, svoje stánky a aktivity tu prezentovali banky, ako aj firmy, ktoré sa zameriavajú na podporu startupistov a inovatívnych myšlienok, inkubátory aj fabrication lab.

Obsah stretnutia:
17.03.2015
Kongres bol otvorený otváracím ceremoniálom, kde boli predstavené hlavné zámery konferencie, krátky príhovor predniesli predstavitelia podnikateľského ekosystému z rôznych kútov sveta. V rámci otváracieho ceremoniálu bolo oznámené, že krajinou organizujúcou budúcoročný kongres sa stáva Juhoafrická republika (Johannesburg). Následne kongres v plenárnej miestnosti pokračoval prednáškami úspešných a etablovaných podnikov a ich majiteľov. Prednášku poskytol ako jeden z úspešných podnikateľov napr. aj pán A. Illy (Illy Café). Po otváracom ceremoniály nasledoval workshop Idea presentation Start ups – kde starupisti a spin-off firmy predstavovali (pitch) svoje podniky a produkty vo vymedzenom čase s účelom získať investorov. Štruktúra pitch pozostávala zvyčajne z predstavenia produktu, prípadne technológie, cieľovej skupiny, finančnej predikcie, analýzy trhu (aj globálneho), predstavenia reprezentantov a zakladateľov firmy. Nasledovali prezentácie úspechov mladých podnikateľov, kde boli prezentované rôzne podnikateľské nápady a ich realizácia. Workshop organizovaný Ninja Academy (inštitúcia zameraná na tréning zručností) “Od nápadu k jeho komercializácii“ predstavoval seminár zameraný hlavne na význam cloudu, spracovania big data a význame analýz. V plenárnej miestnosti zatiaľ prebiehala moderovaná diskusia k novým metódam učenia a vyučovania – diskutujúci: zástupcovia z USA a Talianska zdieľali svoje skúsenosti a dobré praxe. 
           18.03.2015
V plenárnej miestnosti poskytli prednášku predstavitelia americkej administratívy pre podporu malého a stredného podnikania.  Spomenutý bol americký program pre podporu inovatívneho malého a stredného podnikania Small Business Innovation Research (SBIR) podobný SME inštrumentov v programe Európskej únie Horizon 2020. Nasledovala téma zameraná na spôsob podpory inovácií v Taliansku, kde bol predstavený zákon o startupoch (221/2012), v tomto zákone je uvedená aj presná definícia startupov a podmienok ktoré musí spĺňať, aby získal zvýhodnené podmienky. V plenárnej miestnosti svoje úspech predstavoval aj reprezentant firmy Eataly. Workshop organizovaný Italian telecom working capital accelerator poskytol priestor pre prezentáciu a diskusiou startupistov, zároveň odznela aj prezentácia o projekte Welcome, ktorý sa snaží o prepájanie ekosystémov podpory podnikania v hlavných mestách Európy (Berlín, Miláno, Dublin a Madrid). Druhý deň kongresu priniesl aj hlavné podujatie organizované Ninja Academy „La Battaglia delle Idee“. Podujatie predstavovalo súťaž inovatívnych myšlienok 12 startupistov. Každý účastník súťaže mal 3 minúty, aby prezentoval svoj nápad/produkt následne mal ešte jednu minútu pre presvedčenie divákov a poroty. Súťaž mala 2 víťazov – jedného vybralo publikum (start-up ConceptKicker zameraný na 3D tlač) a jedného víťaza určila odborná porota (start-up Breezometer zameraný na vývoj aplikácie, ktorá poskytuje užívateľovi informácie o čistote vzduch v mieste, kde sa nachádza a pomáha mu vybrať najmenej znečistenú trasu).
         19.03.2015
Prednáška Open innovation: From intellectual property to sharing economy sa zameriavala na otázky otvorených inovácií vs. ochranu duševného vlastníctva. Ďalší workshop bol venovaný aj kreatívnemu priemyslu a jeho vplyvu na ekonomický rast.

5.  Odporúčané závery:
Odovzdať informácie a získané kontakty zo stretnutia kolegom zapojených do implementácie projektov Podpora zriadenia a rozvoja Národného podnikateľského centra na Slovensku – I. etapa.

6.   Prehľad prinesenej dokumentácie a miesto jej uloženia
Podporný a propagačný materiál z kongresu a podporný materiál od vystavovateľov je k dispozícii u účastníkov kongresu.

7.   Osobitne vyhodnotený očakávaný prínos ZPC
•	Nadviazanie kontaktov s predstaviteľmi podpory podnikania z rôznych krajín.
•	Získanie informácií o FabLabe a možnosti účasti na Maker Faire v Ríme
•	Získanie informácií o ekosystémoch podpory inovatívneho podnikania (americké a európske ekosystémy) a zdieľanie dobrých praxí.

8.    Spôsob zverejnenia výsledkov ZPC, prenos získaných informácií
Súhlasím zo zverejnením správy zo ZPC na webovej stránke.

Správu vypracoval: Ing. Mgr. Nina Bratková, PhD.                   ......................................
                                 Mgr. Anna  Janušová                                    .......................................
                
Dátum: 23.3.2015
								
Správu schválil:  prof. RNDr. Ján TURŇA, CSc., generálny riaditeľ  ......................................